CELEX: 62012CN0537
Language: el
Date: 2012-11-26 00:00:00
Title: Υπόθεση C-537/12: Αίτηση προδικαστικής αποφάσεως, την οποία υπέβαλε το Juzgado de Primera Instancia e Instrucción de Catarroja (Ισπανία) στις 26 Νοεμβρίου 2012 — Banco Popular Español, S.A. κατά Maria Teodolinda Rivas Quichimbo, Wilmar Edgar Cun Pérez

9.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/11
            
         Αίτηση προδικαστικής αποφάσεως, την οποία υπέβαλε το Juzgado de Primera Instancia e Instrucción de Catarroja (Ισπανία) στις 26 Νοεμβρίου 2012 — Banco Popular Español, S.A. κατά Maria Teodolinda Rivas Quichimbo, Wilmar Edgar Cun Pérez
   (Υπόθεση C-537/12)
   2013/C 38/14
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de Primera Instancia e Instrucción de Catarroja
   
      Διάδικοι στην υπόθεση της κύριας δίκης
   
   
      Ενάγουσα: Banco Popular Español, S.A.
   
      Εναγόμενοι: Maria Teodolinda Rivas Quichimbo, Wilmar Edgar Cun Pérez
   
      Προδικαστικά ερωτήματα
   
   
               1)
            
            
               Έχει η οδηγία 93/13[/ΕΟΚ] (1) την έννοια ότι απαγορεύει εθνική νομοθεσία κατά την οποία δικαστήριο, το οποίο έχει επιληφθεί διαδικασίας κατασχέσεως κατά τα άρθρα 681 έως 695 του ισπανικού κώδικα πολιτικής δικονομίας, νόμου 1/2000, δεν μπορεί να εξετάσει είτε αυτεπαγγέλτως είτε με πρωτοβουλία ενός διαδίκου, τον καταχρηστικό χαρακτήρα ρήτρας περιλαμβανόμενης σε σύμβαση συναφθείσα μεταξύ επαγγελματία και καταναλωτή, ανεξαρτήτως του αν ο εν λόγω καταναλωτής έχει ασκήσει ανακοπή ή όχι;
            
         
               2)
            
            
               Ανεξαρτήτως της καταφατικής ή αρνητικής απαντήσεως στο ερώτημα αυτό, έχει η οδηγία 93/13 την έννοια ότι απαγορεύει εθνική νομοθεσία κατά την οποία δικαστήριο, το οποίο έχει επιληφθεί διαδικασίας κατασχέσεως κατά τα άρθρα 681 έως 695 του ισπανικού κώδικα πολιτικής δικονομίας, νόμου 1/2000, δεν μπορεί να αναστείλει την εν λόγω διαδικασία στην περίπτωση μεταγενέστερης κινήσεως διαδικασίας επί της ουσίας, με την οποία ζητείται να αναγνωρισθεί ο καταχρηστικός χαρακτήρας ρήτρας περιλαμβανόμενης σε σύμβαση συναφθείσα μεταξύ επαγγελματία και καταναλωτή, όταν η προαναφερθείσα διαδικασία κατασχέσεως έχει κινηθεί βάσει της εν λόγω συμβάσεως;
            
         
      (1)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (EE L 95, σ. 29).